**Ministru kabineta noteikumu**

**“Valsts pētījumu programmu projektu pieteikšanas, ekspertīzes, īstenošanas, finansēšanas un valsts pētījumu programmu projektu īstenošanai piešķirto finanšu līdzekļu izlietojuma kontroles kārtība” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis – noteikt jaunu kārtību valsts pētījumu programmu projektu pieteikšanai, ekspertīzei, īstenošanai, finansēšanai un valsts pētījumu programmu projektu īstenošanai piešķirto finanšu līdzekļu izlietojuma kontrolei.Risinājums – nozaru ministrija varēs veidot, īstenot un finansēt valsts pētījumu programmu kā valsts pasūtījumu zinātnisko pētījumu ietvaros, ievērojot savas nozares prioritātes.Stāsies spēkā Oficiālo publikāciju un tiesiskās informācijas likumā noteiktajā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu “Valsts pētījumu programmu projektu pieteikšanas, ekspertīzes, īstenošanas, finansēšanas un valsts pētījumu programmu projektu īstenošanai piešķirto finanšu līdzekļu izlietojuma kontroles kārtība” projekts (turpmāk – noteikumu projekts) sagatavots saskaņā ar likumprojekta “Grozījumi Zinātniskās darbības likumā” (izskatīts Ministru kabineta 2018.gada 22.maija sēdē (prot. Nr.25 24.§; iesniegts Saeimā 2018.gada 29.maijā Nr.1279/lp12[[1]](#footnote-1)) (turpmāk – likumprojekts) 3.pantu, ka valsts pētījumu programmu projektu pieteikšanas, ekspertīzes, īstenošanas, finansēšanas un valsts pētījumu programmu projektu īstenošanai piešķirto finanšu līdzekļu izlietojuma kontroles kārtību nosaka Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts pētījumu programmas (turpmāk – programmas) pieteikšanas, ekspertīzes un finansēšanas kārtību nosaka Ministru kabineta 2006.gada 30.maija noteikumi Nr.443 “Valsts pētījumu programmu pieteikšanas, ekspertīzes un finansēšanas kārtība” (turpmāk – MK noteikumi Nr.443) un programmu īstenošanai piešķirto finanšu līdzekļu izlietojuma kontroli nosaka Ministru kabineta 2014.gada 30.septembra noteikumi Nr.597 “Kārtība, kādā veic valsts pētījumu programmu īstenošanai piešķirto finanšu līdzekļu izlietojuma kontroli” (turpmāk – MK noteikumi Nr.597). MK noteikumi Nr.443 nodrošina programmu īstenošanu, ievērojot Zinātniskās darbības likuma 35.pantā noteikto, ka programmas ir valsts pasūtījums zinātnisku pētījumu veikšanai noteiktā ekonomikas, izglītības, kultūras vai citā valstij prioritārā nozarē ar mērķi veicināt šīs nozares attīstību. Programmu mērķus un uzdevumus nosaka attiecīgās nozaru ministrijas kopīgi ar Latvijas Zinātnes padomi un Latvijas Zinātņu akadēmiju. Programmas tiek īstenotas Ministru kabineta apstiprinātajos prioritārajos zinātnes virzienos. Izglītības un zinātnes ministrija konkursa kārtībā piešķir programmām finansējumu no zinātnes finansēšanai paredzētajiem valsts budžeta līdzekļiem. Valsts pētījumu programmu pieteikšanas, ekspertīzes un finansēšanas kārtību nosaka Ministru kabinets. Savukārt MK noteikumi Nr.597 izpilda Zinātniskās darbības likuma 13.panta otrās daļas 3.punktā noteikto, ka Ministru kabinets nosaka programmu īstenošanai piešķirto finanšu līdzekļu izlietojuma kontroles kārtību.Ar likumprojekta 3.pantu tiek izteikta jaunā redakcijā Zinātniskās darbības likuma 35.panta otrā daļa, kas vairs nesaturēs pilnvarojumu Ministru kabinetam izdot noteikumus. Savukārt ar minēto likumprojekta pantu Zinātniskās darbības likuma 35.pants tiek papildināts ar jaunu trešo daļu, kas noteiks jaunu pilnvarojumu Ministru kabinetam izdot noteikumus par programmu projektu pieteikšanas, ekspertīzes, īstenošanas, finansēšanas un programmu projektu īstenošanai piešķirto finanšu līdzekļu izlietojuma kontroles kārtību. Tādējādi ar jauno pilnvarojumu tiek apvienoti Zinātniskās darbības likuma 35.panta otrajā daļā un 13.panta otrās daļas 3.punktā Ministru kabinetam dotie pilnvarojumi, kas ir saistīti ar programmu pieteikšanu, ekspertīzi un finansēšanu, kā arī programmu īstenošanai piešķirto finanšu līdzekļu izlietojuma kontroli. Ievērojot minēto, ir nepieciešams jauns tiesību akts, kas noteiks programmu projektu pieteikšanas, ekspertīzes, īstenošanas, finansēšanas un programmu projektu īstenošanai piešķirto finanšu līdzekļu izlietojuma kontroles kārtību.Noteikumu projektā ir ietverti skaidrojumi terminiem, kurus lieto noteikumu projektā.Ar noteikumu projektu nosaka, programmas ietvaros īstenojamās pētniecības mērķi un izstrādājamās programmas saturu. Programmu var īstenot ar vienu vai vairākiem projektiem, kur projektam var būt apakšprojekti. Projektus atlasa atklātā projektu pieteikumu konkursā (turpmāk – projektu konkurss), izvērtējot tos atbilstoši administratīvajiem, kvalitātes (zinātniskajiem) un, ja nepieciešams arī specifiskajiem kritērijiem. Projektu atlasi var veikt vairākās projektu pieteikumu atlases kārtās. Projekta īstenošanas termiņu nosaka projektu konkursa nolikumā (turpmāk – konkursa nolikums), taču projekta tas nevar būt īsāks kā 6 mēneši. Programmas virsmērķa (ja nepieciešams), mērķa un uzdevumus nozaru ministrija definē sadarbojoties ar programmas stratēģisko padomi (turpmāk – stratēģiskā padome), kurai ir konsultatīvs koleģiāls raksturs. Stratēģiskā padome sniedz ministrijai viedokli un atbalstu programmas izstrādes gaitā un programmas īstenošanas laikā, kā arī viedokli par programmas rezultātiem pēc tās pabeigšanas. Stratēģiskās padomei atbilstoši tās nolikumam, kuru apstiprina nozares ministrija, var būt arī citi uzdevumi. Nozares ministrija varēs neveidot stratēģisku padomi, ja tai jau ir jau iepriekš izveidotā padome, kuras kompetencē ir nozares stratēģisko jautājumu risināšana.Stratēģiskās padomes sastāvu ministrija veido patstāvīgi, piesaistot arī Izglītības un zinātnes ministrijas pārstāvi, lai nodrošinātu programmas ietvaros zinātniskās darbības īstenošanu. Ja nepieciešams, stratēģiskās padomes sastāvā piesaista ekspertus, speciālistus, valsts vai pašvaldību institūciju, nevalstisko organizāciju (nozares profesionālās un sabiedriskās organizācijas), valsts kapitālsabiedrību, zinātni pārstāvošo organizāciju pārstāvjus. Papildus minētajam, stratēģiskā padome programmas izstrādē konsultējas ar Latvijas Zinātņu akadēmiju un Latvijas Zinātnes padomi (turpmāk – padome). Programmu apstiprina ar Ministru kabineta rīkojumu saskaņā ar Zinātniskās darbības likuma 13.panta otrās daļas 3.punktu.Noteikumu projekts paredz, ka nozaru ministrija izveido programmas īstenošanas un uzraudzības komisiju (turpmāk – komisija), kas darbojas atbilstoši nozares ministrijas izdotam komisijas nolikumam. Komisijas sastāvā kā locekli iekļauj arī Izglītības un zinātnes ministriju, kā padomdevējus – padomes un Studiju un zinātnes administrāciju (turpmāk – administrācija), savukārt komisijas sekretariāta funkcijas izpilda administrācija. Noteikumu projekts paredz programmas īstenošanas uzdevumus komisijai.Programmas izpildes nodrošināšanai, noteikumu projekts paredz padomes un administrācijas uzdevumus konkursa nolikuma sagatavošanā, projektu konkursa īstenošanā, kā arī projektu īstenošanas laikā, tostarp, ievērojot līguma par projekta īstenošanu (turpmāk – līgums) noteikumus. Projekta pieteikuma iesniedzējs projektu konkursam un projekta īstenotājs ir zinātniskā institūcija, kas ir Latvijas Republikas zinātnisko institūciju reģistrā reģistrēta zinātniskā institūcija (publisko tiesību subjekts vai privāto tiesību subjekts) vai augstskola, kas neatkarīgi no juridiskā statusa vai finansēšanas veida atbilstoši tās darbību reglamentējošiem aktiem (statūtiem, nolikumam vai Satversmei) veic ar saimniecisko darbību nesaistītas pamatdarbības un, kas atbilst Eiropas Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 2. panta 83. punktā pētniecības organizācijai noteiktajai definīcijai. Zinātniskā institūcija projektu varēs īstenot sadarbībā ar vienu vai vairākiem sadarbības partneriem, kas var būt valsts vai pašvaldības institūcija, kuras darbības nolikumā vai statūtos ir paredzēta zinātniskās darbības veikšana, vai zinātniskā institūcija, kas atbilst noteikumu projekta noteiktajai pētniecības organizācijas definīcijai. Programmas ietvaros tiek īstenots ar saimniecisko darbību nesaistīts projekts, skaidri nodalot ar saimniecisko darbību nesaistītas pamatdarbības no darbībām, kas kvalificējamas kā saimnieciskas. Dalības nosacījumus zinātniskajai institūcijai, zinātniskajam personālam un sadarbības partnerim tiek noteikta konkursa nolikumā. Ar noteikumu projektu tiek noteiktas projektā atbalstāmās darbības, projekta īstenošanas laikā sagaidāmos rezultātus, projekta ietvaros plānojamos izmaksu veidus, tas ir tiešās un netiešās attiecināmās izmaksas, kuras tiek izvērstas konkursa nolikumā, norādot projekta attiecināmo izmaksu pozīcijas un to pieļaujamo īpatsvaru projekta budžetā.Ar noteikumu projektu nosaka, ka, ja projekta īstenošanas laikā ir gūta peļņa noteikumu projekta 12.punktā veikto darbību rezultātā, tad tā pilnā apmērā jāiegulda zinātniskās institūcijas pamatdarbībās. Minētais piemērojams gan projekta īstenošanas laikā, gan piecus gadus pēc projekta pabeigšanas.Noteikumu projekts nosaka, ka projektu pieteikumus vērtē šādā secībā:1. padome – ievērojot noteikumu projektā noteiktos administratīvos vērtēšanas kritērijus (papildus administratīvos kritērijus, ja tādi būs nepieciešami, ietver konkursa nolikumā);
2. zinātniskie eksperti (Eiropas Komisijas vai līdzvērtīgā ekspertu datu bāzē iekļauti zinātniskie eksperti) (turpmāk – eksperti) – ievērojot noteikumu projektā noteiktos kvalitātes kritērijus;
3. komisija – ievērojot konkursa nolikumā noteiktos specifiskos kritērijus (ja tādi tiks noteikti).

Visu minēto kritēriju vērtēšanas metodikas, vērtēšanas veidlapu paraugi, vērtēšanas kārtības un termiņi tiks noteikti konkursa nolikumā.Lēmumu par atbalstītajiem un finansējamajiem projektiem pieņem komisija. Pēc minētā lēmuma pieņemšanas administrācija ar projekta īstenotāju – zinātnisko institūciju slēdz projekta līgumu.Noteikumu projekts paredz, ka konkursa nolikumu izstrādā nozares ministrija sadarbībā ar padomi un administrāciju vai padome sadarbībā ar administrāciju. Konkursa nolikumu pirms to apstiprina komisija, nozares ministrija saskaņo ar Izglītības un zinātnes ministriju vai, ja konkursa nolikuma izstrādātāja ir padome, tad ar nozares ministriju un Izglītības un zinātnes ministriju. Noteikumu projekts nosaka konkursa nolikumā iekļaujamo informāciju un veidlapu paraugus. Informācijas un dokumentācijas apmaiņa notiek, izmantojot Nacionālo zinātniskās darbības informācijas sistēmu (turpmāk – informācijas sistēma), ievērojot Ministru kabineta 2017. gada 27. jūnija noteikumus Nr. 381 “Nacionālās zinātniskās darbības informācijas sistēmas noteikumi”.Atbilstoši Zinātniskās darbības likuma 16.panta 4.punktam zinātnisko ekspertīzi (turpmāk – ekspertīze) organizē padome triju mēnešu laikā no projektu pieteikumu administratīvā izvērtējuma pabeigšanas dienas. Padome nodrošina, ka projekta pieteikuma, projekta vidusposma zinātniskā pārskata un projekta noslēguma zinātniskā pārskata ekspertīzi veic, piemērojot Eiropas Savienības Pētniecības un inovāciju pamatprogrammas “Apvārsnis 2020” vai “Apvārsnis Eiropa” (*Horizon Europe*)[[2]](#footnote-2) vērtēšanas pieeju un principus.Projektu pieteikumu ekspertīzi veic padomes atlasīti eksperti no Eiropas Komisijas ekspertu vai līdzvērtīgas ekspertu datu bāzes, ievērojot noteikumu projektā ekspertiem noteiktās prasības.Projekta pieteikuma ekspertīzi veiks ne mazāk kā 2 eksperti, ievērojot noteikumu projektā noteiktos kvalitātes vērtēšanas kritērijus un konkursa nolikumā noteikto ekspertīzes kārtību, termiņus, metodiku un ekspertiem aizpildāmās veidlapas. Katrs eksperts vispirms dod savu individuālo vērtējumu projekta pieteikumam, aizpildot projekta pieteikuma individuālās ekspertīzes veidlapu un, tad izvērtēšanā iesaistītie eksperti kopīgi aizpilda projekta pieteikuma konsolidēto ekspertīzes veidlapu. Padome nodrošina, ka visa ar ekspertīzi saistītā dokumentācija (projekta pieteikums, ekspertīzes veidlapas, līgums ar ekspertu, novērtēšanas metodikas un cita dokumentācija, kas nepieciešama ekspertīzes veikšanai) ekspertam tiek nodota, izmantojot informācijas sistēmu. Padome, pamatojoties uz minētajām ekspertu aizpildītām veidlapām un ievērojot konkursa nolikumā noteikto ekspertīzes konsolidētā vērtējuma aprēķina metodiku, nosaka katra projekta pieteikuma ekspertīzes konsolidēto vērtējumu punktos, ievērojot noteikumu projektā katram kvalitātes kritērijam noteikto īpatsvaru procentos. Pamatojoties uz minēto vērtējumu, padome sagatavo un iesniedz komisijai projektu pieteikumu sarakstu, kurā tostarp ir iekļauti projekti, kas novērtēti virs kvalitātes sliekšņa (turpmāk – ekspertīzes saraksts). Attiecīgi tālāk komisija izvērtē ekspertīzes sarakstā minēto un virs kvalitātes sliekšņa novērtēto projektu pieteikumu atbilstību programmas mērķiem un uzdevumiem, ko nosaka ar konkursa nolikumā ietvertajiem specifiskajiem vērtēšanas kritērijiem, piešķirot noteiktu punktu skaitu katram specifiskajam kritērijam. Komisija izveido tādu projekta konkursa kopējo projektu pieteikumu sarakstu (turpmāk – kopējais saraksts), kurā projektu pieteikumi savstarpēji (sinerģija) papildina viens otru, lai kopumā nodrošinātu programmas mērķu un uzdevumu sasniegšanu. Projektu pieteikumus sarindo kopējā sarakstā prioritārā secībā pēc iegūtās punktu summas projektu konkursā kopumā, vai programmas uzdevumā, ja to paredz konkursa nolikums, sākot ar visvairāk punktus ieguvušo. Komisija apstiprina kopējo sarakstu un pieņem lēmumu par finansējuma piešķiršanu projekta īstenošanai.Nozares ministrija un padome publicē finansējamo projektu sarakstu nozares ministrijas mājaslapā un padomes mājaslapā, norādot katra projekta nosaukumu un numuru, projekta vadītāja vārdu un uzvārdu un projektam piešķirtā finansējuma apmēru.Noteikumu projekts paredz, ka projektu finansē no kārtējam gadam nozares ministrijai piešķirtajiem valsts budžeta līdzekļiem programmas īstenošanai, tostarp nosakot, ka nozares ministrija paredz ne vairāk ka septiņus procentus no kartējam gadam projekta finansēšanai iedalītajiem līdzekļiem tādiem pasākumiem, kas saistīti ar konkursa sagatavošanu un norisi; ekspertīzes izdevumu segšanai; valsts budžeta līdzekļu administrēšanu un kontroli; sabiedrības informēšanas pasākumiem; komisijas un tās sekretariāta darbības nodrošināšanai.Administrācija slēdz ar projekta īstenotāju, kas ir zinātniskā institūcija, projekta līgumu, ievērojot konkursa nolikumā noteikto projektu līguma paraugu, slēgšanas kārtību un termiņus. Ar noteikumu projektu ir noteikts, ka administrācija, ievērojot projekta līguma noteiktos termiņus un samaksas kārtību, pārskaita zinātniskajai institūcijai avansa maksājumu uz kontu Valsts kasē, nepārsniedzot 30 procentus no projektam piešķirtā kopējā finansējuma. Turpmākos maksājumus zinātniskajai institūcijai veic saskaņā ar projekta līguma nosacījumiem, ievērojot, ka noslēguma maksājums, kas nepārsniedz 10 procentus no projektam piešķirtā kopējā finansējuma un ir noteikts atbilstoši projekta ietvaros faktiski izlietotajai attiecināmo izmaksu kopsummai un sasniegtajiem projektā plānotajiem rezultātiem, zinātniskajai institūcijai tiek izmaksāts pēc tam, kad atbilstoši projekta līguma nosacījumiem administrācijā ir iesniegts un apstiprināts projekta noslēguma zinātniskais pārskats un projekta noslēguma finanšu pārskats.Administrācija kontrolē, kā zinātniskā institūcija nodrošina projekta īstenošanas finanšu plūsmas un darbību veidu skaidru nodalīšanu no citu zinātniskās institūcijas darbību finanšu plūsmām un darbību veidiem.Projekta īstenošanas terminu varēs pagarināt pa vienu gadu, ja tas nepieciešams projekta rezultātu nostiprināšanai un publiskošana, taču bez papildus finansējuma piešķiršanas un projekta noslēguma zinātniskā pārskata ekspertīzes veikšanas.Noteikumu projekts paredz, ka zinātniskajai institūcijai īstenojot projektu un ievērojot projekta līguma nosacījumus, ir obligāti iesniedzami:1. administrācijai - projekta posma, kas nav īsāks par 6 mēnešiem, kā arī projekta vidusposma un noslēguma finanšu pārskatu par projektam piešķirtā finansējuma izlietojumu;
2. padomei – projekta vidusposma zinātnisko pārskatu un projekta noslēguma zinātnisko pārskatu. Padome nodrošina minēto zinātnisko pārskatu ekspertīzes procedūras norisi un eksperti sniedz savu novērtējumu par tiem;
3. nozaru ministrijai – projekta uzdevumu izpildes saturisko atskaiti un citas atskaites, kas paredzētas projekta īstenošanas līgumā.

Noteikumu projektā noteikts, ka projekta īstenošanas laikā eksperti saskaņā ar konkursa nolikumā ekspertīzes veikšanas metodiku izvērtē projekta vidusposma zinātnisko pārskatu vai projekta noslēguma zinātnisko pārskatu, aizpildot ekspertīzes veidlapu un ekspertīzes konsolidēto veidlapu, un nosūta padomei, izmantojot informācijas sistēmu.Ja ekspertu slēdziens projekta vidusposma zinātniskā pārskata ekspertīzes konsolidētajā vērtējumā ir “Projektu neturpināt” vai projekta noslēguma zinātniskā pārskata ekspertīzes konsolidētais vērtējums ir “Projekta mērķis nav sasniegts” vai projekta rezultāti un saturiskās atskaites par projekta rezultātiem neatbilst projekta līguma noteikumiem, komisija pieņem lēmumu par projekta izbeigšanu un nepamatoti izlietotā piešķirtā finansējuma atgūšanu. Administrācija, ievērojot minēto lēmumu, nodrošina nepamatoti izlietotā piešķirtā finansējuma atgūšanu. Savukārt, ja ekspertu slēdziens ir pozitīvs, tas ir “Projekta mērķis ir sasniegts”, tad administrācija nodrošina, ka projekta finansēšanu atbilstoši projekta līgumam. Arī administrācijai ir tiesības pieņemt lēmumu par projekta izbeigšanu un nepamatoti izlietotā piešķirtā finansējuma atgūšanu, nodrošinot nepamatoti izlietotā piešķirtā finansējuma atgūšanu, ja administrācija konstatē, ka projekta īstenošanai piešķirtais finansējums izlietots neatbilstoši projekta finansējuma izlietojuma nosacījumiem vai uzdevumiem, kā arī konstatē vidusposma un noslēguma finanšu pārskata neatbilstības normatīvo aktu, konkursa nolikuma vai projekta līguma nosacījumiem. Papildus minētajam, noteikumu projekts paredz, administrācijai tiesības apturēt finansējuma piešķiršanu, ja zinātniskā institūcija nesniedz finanšu (posma, vidusposma vai noslēguma) pārskatus, kā arī, ja zinātniskā institūcija nepilda jebkuras citas projekta līgumā noteiktās saistības. Pamatojoties uz attiecīgajā gadā un programmā saņemtajiem projektu vidusposma zinātniskajiem pārskatiem un projektu noslēguma zinātniskajiem pārskatiem, padome sagatavo ikgadēju ziņojumu par programmas īstenošanu, ievērojot konkursa nolikumā noteikto par šāda ziņojuma saturu. Minēto ziņojumu padome publicē savā mājaslapā un, izmantojot informācijas sistēmu, nosūta to ministrijai publicēšanai tās mājaslapā.Ar noteikumu projektu ir noteikts, ka administrācija projekta izpildes gaitā tās īstenošanas vietās pārbauda projekta īstenošanai piešķirto finanšu līdzekļu izlietojumu, uzrauga rezultātu izpildi, kā arī kontrolē izmaksu efektivitāti. Administrācija veic arī papildu pārbaudi projekta izpildes gaitā, pamatojoties uz komisijas argumentētu ierosinājumu. Administrācijai, saskaņojot ar komisiju, ir tiesības pieprasīt zinātniskajai institūcijai daļēji vai pilnībā segt projekta ietvaros saņemto valsts budžeta finansējumu, ja tie ir nepamatoti izlietoti.Noteikumu projekts nosaka, ka pabeidzot projekta īstenošanu, administrācija sagatavo un iesniedz komisijai projekta noslēguma atzinumu, kas satur izvērstu pamatojošu informāciju par projekta īstenošanai piešķirto finanšu līdzekļu izlietojuma atbilstību projekta līgumā noteiktajam mērķim, uzdevumiem un īstenošanas termiņiem, kā arī projektā plānotajiem rezultātiem un sasniegtajiem rezultātiem.Noteikumu projekts nosaka, ka administrācija veic projekta īstenošanai piešķirto finanšu līdzekļu izlietojuma un izmaksu efektivitātes kontroli. Lai to īstenotu administrācija projekta izpildes gaitā un projekta īstenošanas vietās pārbauda projekta īstenošanai piešķirto finanšu līdzekļu izlietojumu, uzrauga līguma izpildi, kā arī kontrolē projekta izmaksu efektivitāti. Administrācija veic arī papildu pārbaudi projekta izpildes gaitā, pamatojoties uz komisijas argumentētu ierosinājumu. Minētās papildu pārbaudes norises kārtību izstrādā un apstiprina administrācija, saskaņojot ar komisiju. Zinātniskās institūcijas vadītājs nodrošina administrācijai netraucētu piekļuvi visai ar projekta īstenošanu saistītajai dokumentācijai, projekta izpildes gaitā iegūtajiem rezultātiem (nodevumiem) un rezultātu sasniegšanu apliecinošajiem dokumentiem (tai skaitā dokumentācijai, kura apliecina publisko iepirkumu procedūras veikšanu atbilstoši normatīvajiem aktiem par publisko iepirkumu).Noteikumu projekts paredz tiesības, nozares ministrijai, ja tas nepieciešams, piesaistīt iekšējos vai ārējos auditorus, lai novērtētu zinātniskās institūcijas ieviestās kontroles procedūras un faktiski veiktās darbības, kas īstenotas, lai nodrošinātu finanšu līdzekļu izlietojuma atbilstību programmas mērķim, uzdevumiem un sasniedzamajiem rādītājiem.Administrācija, izpildot komisijas sekretariāta funkcijas, mēneša laikā no administrācijas atzinuma iesniegšanas dienas komisijā, sagatavo un iesniedz saskaņošanai komisijai un apstiprināšanai nozares ministrijai ziņojumu par finansētā projekta īstenošanas gaitā plānoto un sasniegto rezultātu atbilstību programmas mērķim un uzdevumiem. Minēto ziņojumu nozares ministrija un administrācija publicē savā mājaslapā, trīs darbadienu laikā no tā apstiprināšanas dienas. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Ekonomikas ministrija, Latvijas Zinātnes padome. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zinātniskās institūcijas, tajā skaitā augstskolas, un tajās nodarbinātie un studējošie; nozaru ministrijas un tajās nodarbinātie; citas valsts iestādes (piem., padome un administrācija) un tajā nodarbinātie, nozari pārstāvošās profesionālās organizācijas un zinātnes nozari pārstāvošās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums ietekmēs Latvijas Nacionālā attīstības plānā 2014.-2020.gadam[[3]](#footnote-3) (turpmāk – NAP) noteiktais par Latvijas zinātnes lomu tautsaimniecības izaugsmes kontekstā, tas ir NAP rīcības virzienā „Attīstīta pētniecība, inovācija un augstākā izglītība” noteikts privātā sektora ieguldījums pētniecībā un attīstībā [172] un radīt zinātniekus, kas nodarbināti privātajā sektorā, skaita pieaugumu [173], kā arī šī rīcības virziena 2. mērķis nosaka: [177] „Komercializējot zināšanas, veicināt inovatīvu, starptautiski konkurētspējīgu produktu ar augstu pievienoto vērtību radīšanu un ieviešanu ražošanā, šādi paaugstinot minēto produktu izlaides apjoma īpatsvaru tautas saimniecībā”.Ar noteikumu projektu tiks īstenota Latvijas Viedās specializācijas stratēģijā[[4]](#footnote-4) (izskatīts 2013.gada 17.decembra Ministru kabineta sēdē Nr.67 96. §) noteikto tautsaimniecības transformācijas virzienu, izaugsmes prioritāšu un specializācijas jomu attīstība.Administratīvais slogs zinātniskajām institūcijām, tajā skaitā augstskolām, samazinās, jo par katru projektu tiek slēgts projekta īstenošanas līgums, saskaņā ar kuru zinātniskā institūcija kā projekta īstenotājs sniedz informāciju un dokumentāciju uzreiz administrācijai un/vai padomei, izmantojot informācijas sistēmu.Ievērojot spēkā esošo regulējumu (MK noteikumi Nr.443 un MK noteikumi Nr.597), nozaru ministrijas turpina definēt programmu mērķus un uzdevumus, kā arī turpmāk piedalās projektu pieteikumu novērtēšanas un uzraudzības komisijas darbā un lēmumu pieņemšanā. Ievērojot minēto, ar noteikumu projektu administratīvais slogs nozaru ministrijām nepalielinās.  |
| 3. | Administratīvo izmaksu monetārs novērtējums | Administratīvās izmaksas naudas izteiksmē gada laikā mērķgrupām, ko veido fiziskas personas (zinātnieki, zinātniskajā darbā iesaistītās personas, akadēmiskais personāls), nepārsniedz 200 *euro*, bet juridiskajām personām (zinātniskājām institūcijām, augstskolām, tautsaimniecības nozaru organizācijām, un nozaru ministrijām, kuru pārraudzībā ir zinātniskie institūti) – 2000 *euro*. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019.g. | 2020.g. | 2021.g. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **4 536 828** | **0** | **4 137 550** | **0** | **4 137 550** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  4 536 828 |  0 |  4 137 550 |  0 |   4 137 550 |  0 |  0 |
| EM budžeta apakšprogramma 29.05.00 „Valsts pētījumu programma enerģētikā” | 2 000 000 | 0 | 2 000 000 | 0 | 2 000 000 | 0 | 0 |
| IZM budžeta apakšprogramma 05.12.00 „Valsts pētījumu programmas” | 2 536 828 | 0 | 2 137 550 | 0 | 2 137 550 | 0 | 0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | **4 536 828** | **0** | **4 137 550** | **0** | **4 137 550** | **0** |  **0** |
| 2.1. valsts pamatbudžets |  4 536 828 |  0 |  4 137 550 |  0 |   4 137 550 |  0 |  0 |
| EM budžeta apakšprogramma 29.05.00 „Valsts pētījumu programma enerģētikā” | 2 000 000 | 0 | 2 000 000 | 0 | 2 000 000 | 0 | 0 |
| IZM budžeta apakšprogramma 05.12.00 „Valsts pētījumu programmas” | 2 536 828 | 0 | 2 137 550 | 0 | 2 137 550 | 0 | 0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzēts palielināt amata vietu skaitu. |
| 8. Cita informācija | Programmas projektus nozares ministrijas finansēs no tām piešķirtajiem valsts budžeta līdzekļiem zinātnes finansēšanai.Izglītības un zinātnes ministrija programmas Letonikā un Latviešu valodā finansēs no Izglītības un zinātnes ministrijas valsts budžeta programmas 05.00.00 “Zinātne” apakšprogrammas 05.12.00 “Valsts pētījumu programmas”. Apakšprogrammā 05.12.00 “Valsts pētījumu programmas” plānots finansējums 2 536 828 *euro apmērā* 2018.gadā, 2 137 550 *euro* apmērā 2019.gadā un 2 137 550 *euro* apmērā un 2 137 550 *euro* apmērā 2021.gadā.Programmas enerģētikas jomā īstenošanai ar likuma “Par valsts budžetu 2018. gadam” 52.pantu ir novirzīti 2 000 000 *euro* Ekonomikas ministrijas budžeta apakšprogrammā 29.05.00 "Valsts pētījumu programma enerģētikā" un ar likuma “Par vidēja termiņa budžeta ietvaru 2018., 2019. un 2020. gadam” 23.pantu ir noteikts, ka Ekonomikas ministrijas budžetā izdevumu segšanai tiek novirzīti 2 000 000 *euro* ik gadu valsts pētījumu programmai enerģētikā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts ir saistīts ar likumprojektu “Grozījumi Zinātniskās darbības likumā” (izskatīts Ministru kabineta 2018.gada 22.maija sēdē (prot. Nr.25 24.§; iesniegts Saeimā 2018.gada 29.maijā Nr.1279/lp12), kura 3.pants nosaka deleģējumu Ministru kabinetam noteikt valsts pētījumu programmu projektu pieteikšanas, ekspertīzes, īstenošanas, finansēšanas un valsts pētījumu programmu projektu īstenošanai piešķirto finanšu līdzekļu izlietojuma kontroles kārtību. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Noteikumu projekts būs attiecināms uz jaunām programmām. Uz 2014. - 2017.gada programmu īstenošanas laiku (līdz 2018.gada 31.decembrim) ir spēkā Ministru kabineta 2006.gada 30.maijā noteikumi Nr.443 “Valsts pētījumu programmu pieteikšanas, ekspertīzes un finansēšanas kārtība” un Ministru kabineta 2014.gada 30.septembra noteikumi Nr.597 “Kārtība, kādā veic valsts pētījumu programmu īstenošanai piešķirto finanšu līdzekļu izlietojuma kontroli”. 2014.-2017.gada programmu īstenošanas termiņš līdz 2018.gada 31.decembrim ir noteikts, pamatojoties uz Ministru kabineta 2014. gada 7. oktobra rīkojumu Nr. 559 “Par papildu valsts pētījumu programmām” 10.punktu un Ministru kabineta 2014. gada 7. oktobra rīkojumu Nr. 558 “Par valsts pētījumu programmām” 8.punktu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1.Eiropas Komisijas 2014. gada 17. jūnija Regula (EK) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. (turpmāk – Regula Nr.651/2014).2.Eiropas Komisijas 2014. gada 21. marta Regulas Nr. [316/2014](http://eur-lex.europa.eu/eli/reg/2014/316/oj/?locale=LV) par Līguma par Eiropas Savienības darbību 101. panta 3. punkta piemērošanu tehnoloģiju nodošanas nolīgumu kategorijām (turpmāk – Regula Nr.316/2014). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.651/2014 un Regula Nr.316/2014. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.651/2014 2. panta 86. punkts | Noteikumu projekta 2.3.apakšpunkts | A ailē minētā ES tiesību akta vienība ieviesta pilnībā.Atbildīgā institūcija ir padome. | Noteikumu projekts neparedz stingrākas prasības nekā A ailē minētā ES tiesību akta vienība. |
| Regulas Nr.651/2014 2. panta 84. punkts | Noteikumu projekta 2.4.apakšpunkts | A ailē minētā ES tiesību akta vienība ieviesta pilnībā.Atbildīgā institūcija ir padome. | Noteikumu projekts neparedz stingrākas prasības nekā A ailē minētā ES tiesību akta vienība. |
| Regulas Nr.651/2014 2. panta 114. punkts | Noteikumu projekta 2.6.apakšpunkts | A ailē minētā ES tiesību akta vienība ieviesta pilnībā.Atbildīgā institūcija ir padome. | Noteikumu projekts neparedz stingrākas prasības nekā A ailē minētā ES tiesību akta vienība. |
| Regulas Nr.651/2014 2. panta 85. punkts | Noteikumu projekta 2.17.apakšpunkts | A ailē minētā ES tiesību akta vienība ieviesta pilnībā.Atbildīgā institūcija ir padome. | Noteikumu projekts neparedz stingrākas prasības nekā A ailē minētā ES tiesību akta vienība. |
| Regulas Nr.316/2014 1.panta “b” apakšpunkts | Noteikumu projekta 2.19.apakšpunkts | A ailē minētā ES tiesību akta vienība ieviesta pilnībā.Atbildīgā institūcija ir padome. | Noteikumu projekts neparedz stingrākas prasības nekā A ailē minētā ES tiesību akta vienība. |
| Regulas Nr.651/2014 2. panta 83. punkts | Noteikumu projekta 2.12.apakšpunkts | A ailē minētā ES tiesību akta vienība ieviesta pilnībā.Atbildīgā institūcija ir padome. | Noteikumu projekts neparedz stingrākas prasības nekā A ailē minētā ES tiesību akta vienība. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji var līdzdarboties projekta pilnveidē, sniedzot viedokli ministrijai, kā arī atzinumu pēc projekta izsludināšanas Valsts sekretāru sanāksmē.  |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju ieinteresētajām personām izteikt viedokli, projekts 2018. gada 4.jūnijā ievietots:1. Izglītības un zinātnes ministrijas mājaslapā <http://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/2968-mk-noteikumu-projekta-tiesibu-akts-valsts-petijumu-programmu-projektu-pieteiksanas-ekspertizes-istenosanas-finansesanas-un-valsts-petijumu-programmu-projektu-istenosanai-pieskirto-finansu-lidzeklu-izlietojuma-kontroles-kartiba> ;
2. Latvijas Zinātnes padomes mājaslapā <https://www.lzp.gov.lv/> ;
3. Latvijas Zinātņu akadēmijas mājaslapas sadaļa “Jaunumi”.
 |
| 3. | Sabiedrības līdzdalības rezultāti | Šobrīd nav saņemti priekšlikumi no sabiedrības pārstāvjiem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija un citas nozaru ministrijas, Latvijas Zinātnes padome, Studiju un zinātnes administrācija, zinātniskās institūcijas un augstskolas, nozaru profesionālās organizācijas, zinātni pārstāvošās organizācijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru. Saistībā ar projekta izpildi jaunu institūciju izveide, institūciju likvidācija vai reorganizācija nav nepieciešama. |
| 3. | Cita informācija | Nav |

Izglītības un zinātnes ministrs K. Šadurskis

Vīza: valsts sekretāre L. Lejiņa

Depkovska, 67047772

Anita.depkovska@izm.gov.lv

1. <http://titania.saeima.lv/LIVS12/SaeimaLIVS12.nsf/0/0E5C3241BA56D3A7C225829C004892FB?OpenDocument> [↑](#footnote-ref-1)
2. <https://ec.europa.eu/info/designing-next-research-and-innovation-framework-programme/what-shapes-next-framework-programme_en> [↑](#footnote-ref-2)
3. apstiprināts Saeimā 2012.gada 20.decembrī (<http://polsis.mk.gov.lv/documents/4247>) [↑](#footnote-ref-3)
4. <http://tap.mk.gov.lv/mk/tap/?pid=40291636> [↑](#footnote-ref-4)